**Beszámoló**

A 2013/2014 őszi félévet Heidelbergben töltöttem Erasmus ösztöndíjjal, ez az írás a kint töltött hónapok összegzése. Legelső dolog, amit ezzel kapcsolatban megemlítenék, a németeknél nem tavaszi és őszi, hanem téli és nyári szemeszterre bontódik az egyetemi év, így a magyar tavaszi-őszi félévhez képest máshogy van a félév kezdete és vége.

**Érkezés:**

Nagyon fontos hogy lehetőleg hétköznap du 3ig érj oda az Infocenterhez, mert különben azon a napon már nem kapod meg a szállásod kulcsát. Érdemes minél hamarabb megszerezni a diákigazolványt is, mert ez az egyetemen egyfajta bankkártyaként is üzemel, amire feltölthetsz egy bizonyos összeget, amit majd levásárolhatsz a fénymásolásra, mosásra, menzára.

**Szállás**Erasmusos hallgatóknak biztosítják a szállást ez havi 250-400 euró között mozog, kulcsátvételkor viszont az első havi lakbért, plusz kauciót ki kell fizetni. Kollégiumi szállást általában az adott karhoz közel osztják ki, három hónappal előtte be kell jelenteni, hogy igényt tartasz-e a következő félévre, ugyanarra a szállásra, avagy sem, mert nagyon sok diák van Heidelberg környékén.   
Én az úgynevezett Európa-házban laktam, aminek a különlegessége, hogy a lakók 50% külföldi diák, míg a másik fele pedig német lakos, itt sikerült több új jó ismerőst és barátot találnom.

**Programok**Az adott egyetemi kar ill. „Heidelberg Erasmus” Facebook oldalán mindig található valami program, amit éppen szerveznek: kirándulásoktól, kocsmatúráig bármi elképzelhető.  
Heti két alkalommal van egyetemi mozi vetítés jelképes összegű belépőért(Marstall caféban ill. a régi egyetem egyik termében).  
Az egyetem keretein belül lehetőség van sportra is, félévenként változik a felhozatal, de 30-50 féle program közül lehet választani: én az úszást, erőtréninget,jógát és swinget próbáltam ki.

**Közlekedés**

A közlekedésre két nyerő opció létezik Heidelbergben:

1. Semesterticket: ami 120 euróba kerül egy félévre, ami fedezi a tömegközlekedés használatát a városon belül és a város határán kívül kb. 50km-es körzetben.

2. bicikli: 70 euró körül már hozzá lehet jutni jó használt bringához, viszont lámpát és egy jó zárat érdemes venni, előbbit, azért mert könnyen megbírságolhat a rendőr 50 euróra, ha sötétben biciklizel kivilágítatlanul, útobbit pedig azért érdemes venni, mert könnyen eltűnnek a drótszamarak ahogy a németek mondanák.

**Távolsági buszok**

Németországban 2-3 éve léteznek az úgy nevezett távolsági buszok, addig a vonatközlekedés volt monopolhelyzetben. Lényegében a német távolsági buszok nagyon kényelmesek, gyorsak, alapfelszereltségükbe tartozik az áram és wifi használat. Én a Heidelberg-München közötti járatot használtam gyakran, amiért 15-20 euró közötti árat kellett fizetni, de Heidelbergből 25 euróért még Berlinbe is el lehetett jutni 9 óra alatt.

Távolsági buszok összesített keresője: www.busliniensuche.de

Heidelbergbe kijutás Magyarországról már kicsit trükkösebb

3 fő opciót találtam

1.Budapest –Frankfurt repülőút +Shuttle vagy távolsági busz

2.Budapest- München(átszállás)-Heidelberg vonat (ezt nem ajánlanám senkinek, mert nagyon macerás és sokszor drága a jegy)

3. Budapest-München buszjárat (www.**molnarbusz**.hu )(30eu)+ távolsági busz Heidelbergig (25eu)

4. Budapest-Heidelberg-Mannheim közvetlen buszjárat Eurolinesszal hátránya hogy 16 órás előnyős, viszont ha sok csomagot szállítanál ill. ha korán foglalsz akár 10000ft-ba is kerülhet a jegy.

**Vonat**  
A vonatozás úgy általában Németországban igen drága, hacsak nem használunk valamiféle kedvezményes jegyet, ilyenek például:

* az adott szövetségi államon belüli jegy: **Baden-Württemberg Ticket** (egy adott napon annyit utazol, az adott közigazgatási határon belül amennyit csak akarsz)
* Ennek a jegynek a legfőbb előnye, hogy mimnél többen utaztok annál olcsóbb, pl. 1 embernek 27 euró, de hat embernek is csak 36 euróba kerül.
* **Ungarn Spezial**, ez a jegy a Budapest és több német nagyváros közötti utazásra érvényes, mint Berlin, Hamburg, München és ilyenkor a jegy csak 30 euróba kerül, ami a Deutsche Bahn viszonylatában nagyon olcsónak számít.
* **Wochenendspezial:** amivel hétvégén végig használhatja az ember a vonatközlekedést 30 Euróért

**Kiegészítő támogatás felhasználása**

Kiskorom óta tejfehérje érzékenységem van, ami tömören annyit tesz, hogy nem ehetek olyan termékeket, amelyek tejet-tejszármazékot tartalmaznak, és máshonnan kell pótolnom a kalciumot, ami elsőre nem hangzik annyira drasztikusnak, de az általános élelmiszerek egy nagyszázaléka tartalmazza ezek valamelyikét. Szerencsére Magyarországon is már egyre szélesebb körben forgalmazzák a tejérzékenyek által is forgalmazott termékeket, de az áruk még mindig igen magas pl. 1liter szójatej 600-800 forint között mozog. Németországban a bio és tejmentes áruk kínálata sokkalta gazdagabb, így például évek óta először juthattam újra szója joghurthoz, kiváló minőségű margarinokhoz kint. Németországban létezik külön még olyan áruházlánc is ahol csak biotermékeket forgalmaznak.

Kalciumot főleg halfogyasztás útján vettem magamhoz. A friss hal viszonylag drága Németországban általában 10-20 euró között mozog 1kg hal amennyit egyszerre ritkán vesz az ember.

Összegezve egy óriási élmény volt a kint töltött idő, minden jövendőbeli Erasmusosnak csak ajánlani tudom Heidelberget.